Den 10. juli dukkede Elon Musk selv op ved Tham Luang Nang Non-grotten medbringende hans nyeste idé, en mini-[[ubåd]], bygget af dele fra en ''[[Falcon 9]]''-raket. Han sagde, at den var klar og kunne bruges til at redde de sidste fire drenge og træneren ud – to dage med første og anden etape af redningsaktionen var allerede succesfuldt overstået, og otte drenge kommet ud – senere tweetede han et kort videoklip af ham selv inde i hulen, samt to videoer med en test af hans mini-ubåd på bunden af et svømmebassin. Her blev grottens smalleste passage på 38 cm i højden og lidt over en meter i bredden simuleret. På Twitter skrev han: »Lige vendt tilbage fra kammer 3. Mini-sub er klar, hvis det er nødvendigt. Den er lavet af raketdele og hedder ''Wild Boar'' (Vildsvin) efter de unges fodboldhold. Efterlader den her, hvis den kan være til nytte i fremtiden.« Narongsak Osatanakorn, guvernør og leder af redningsaktionen havde allerede høfligt fortalt, at selv om teknologien var god og sofistikeret, så var ubåden ikke praktisk til denne mission.<ref>Asaree Thaitrakulpanich (10. juli 2018). ''[http://www.khaosodenglish.com/news/2018/07/10/elon-musk-sub-impractical-wont-be-used/ ELON MUSK SUB ‘IMPRACTICAL,’ WON’T BE USED] {{webarchive|url=https://web.archive.org/web/20180717054314/http://www.khaosodenglish.com/news/2018/07/10/elon-musk-sub-impractical-wont-be-used/ |date=17. juli 2018 }}''. [[Khaosod]] English. Hentet 16. juli 2018.</ref> Musk skrev efterfølgende på Twitter, at Osatanakorn var "ikke ekspert på området", og at han havde "ukorrekt titel som redningschef" og i stedet skulle have været benævnt, "den tidligere thailandske provinsguvernør". Osatanakorn skiftede som guvernør fra Chiang Rai til en anden provins under redningsaktionen men forblev på posten som leder af denne.<ref name="20180716-Guardian-pedo" />
Historie